Z A K L J U Č C I

sa 16. sjednice Zajedničkog povjerenstva za tumačenje Kolektivnog ugovora za djelatnost zdravstva i zdravstvenog osiguranja

održane 18. veljače 2021. godine

*Upit*

*Primjenjuje li se dodatak za iznimnu odgovornost za život i zdravlje ljudi na zdravstvene radnike koji svoj sad, sukladno Pravilniku o unutarnjem ustrojstvu i sistematizaciji radnih mjesta, obavljaju u nezdravstvenoj ustrojstvenoj jedinici u kojoj izvršavaju nezdravstvene poslove primjerice medicinska sestra/tehničar na centralnom upisu pacijenata ili medicinska sestra/tehničar u praonici rublja?*

**Zaključak broj 61:**

**Povjerenstvo upućuje na Zaključak broj 49 s 11. sjednice Povjerenstva.**

**Medicinska sestra neovisno o radnom mjestu ima pravo na dodatak zbog iznimne odgovornost za život i zdravlje ljudi sukladno članku 58.**

*Upit*

*Ima li medicinska sestra na odjelu epidemiologije pravo na dodatak od 8% za iznimnu odgovornost za život i zdravlje ljudi?*

**Zaključak broj 62:**

**Povjerenstvo upućuje na Zaključak broj 49 s 11. sjednice Povjerenstva.**

*Upit*

*Moli se tumačenje u vezi plaćenog dopusta od 5 dana prema Kolektivnom ugovoru za elementarnu nepogodu i 10 dana prema dodatku od strane Vlade Republike Hrvatske.*

**Zaključak broj 63:**

Sukladno članku 36. Kolektivnog ugovora radnik ima pravo na plaćeni dopust tijekom jedne kalendarske godine u slučaju elementarne nepogode u trajanju od 5 radnih dana. Pod elementarnom nepogodom podrazumijeva se prirodna nepogoda u smislu Zakona o ublažavanju i uklanjanju prirodnih nepogoda („Narodne novine“, br. 16/19), koja je neposredno zadesila radnika i prouzročila štetu na njegovoj imovini. Plaćeni dopust s navedene osnove odobrava se i koristi u svrhu sanacije štete nastale na imovini radnika.

*Upit*

*Imaju li pravo na 30 minuta za primopredaju službe i zdravstveni radnici koji rade u bolničkim/kliničkim laboratorijima, koji poslove obavljaju u smjenskom radu i turnusima u bolnicama, s obzirom da se navedeni posao obavlja u kontinuitetu tijekom 24 sata dnevno?*

**Zaključak broj 64:**

U djelatnostima u kojima se obavlja primopredaja službe, tada se na zaposlenike, koji su zaduženi za obavljanje primopredaju službe, moraju primijeniti odredbe članka 28. stavaka 8. i 9. Kolektivnog ugovora.